Unión General de Trabajadores

Unión General de Trabajadores (UGT, «Arbeidernes allmenne fagforening») ble etablert i 1888 og er en ledende spansk fagforening som tradisjonelt har stått det sosialdemokratiske partiet Partido Socialista Obrero Español (PSOE) nært. Den er tilsluttet International Trade Union Confederation og European Trade Union Confederation.

UGT var forbudt i Spania under Franco og fortsatte arbeidet under jorden og i eksil. Da Francisco Franco døde i 1975 ble UGT igjen tillat og gjenopptok sitt åpne arbeid, og er i dag sammen med Comisiones Obreras (CCOO) («Arbeiderkommisjonene») den ledende landsomfattende fagbevegelsen i Spania.

Spansk politikk
Spanske organisasjoner
Spanias historie
Den spanske borgerkrig
Organisasjoner etablert i 1888
1880-årene i Spania